
SKUPŠTINI GLAVNOG GRADA - PODGORICE

PODGORICA

Na osnovu čl. 15 i 35 Odluke o obrazovanju radnih tijela Skupštine Glavnog grada - Podgorice ("Službeni list CG - opštinski propisi", br. 31/19, 50/23, 23/25 i 51/25), Savjet za davanje predloga naziva naselja, ulica i trgova Skupštine Glavnog grada - Podgorice, podnosi –

I Z V J E Š T A J

           	Savjet za davanje predloga naziva naselja, ulica i trgova Skupštine Glavnog grada - Podgorice, na trećoj sjednici održanoj 31. jula 2026. godine, kojoj je prisustvovalo 7 članova Savjeta, razmotrio je: 

· Predlog za davanje naziva ulici u Podgorici po policijskom inspektoru Slavoljubu Šćekiću i Dopunu predloga da se Ulica Andrije Lainovića, zajedno sa njenim neimenovanim krakom, koji se prirodno i funkcionalno nastavlja na navedenu ulicu čineći jedinstvenu cjelinu, preimenuje u ulicu Slavoljuba Šćekića, koje su podnijeli: Anđela Mićović, Jelena Milanković, Tamara Čvorović, Goran Mišković, Valentina Kažić, Branislav Radičević, Stevan Kandić i Petar Rašković, odbornici i odbornice u Skupštini Glavnog grada (akti br. 02-016/26-407 i 02-016/26-407/2 od 10. i 24. jula 2026. godine). 


     I - Savjet je jednoglasno, sa 7 glasova "za" (Dragutin Vučinić, Branislav Radičević, Mitar Vuković, Šukrija Serhatlić, prof. dr Vladan Radulović, Saša Šćekić i Slobodanka Seka Martinović), prihvatio navedenu dopunu predloga i utvrdio predlog da se Ulici Andrije Lainovića promijeni naziv u Ulicu Slavoljuba Šćekića. 

	Ulica Andrije Lainovića prostire se od Ulice Partizanski put do Ulice Milana Raičkovića u dužini od 300 m. Promjena naziva Ulice Andrije Lainovića se vrši zajedno sa njenim neimenovanim krakom, koji se prirodno i funkcionalno nastavlja na navedenu ulicu čineći jedinstvenu cjelinu.

***
	U Dopuni predloga podnosioci su predložili i da se imenom Andrije Lainovića imenuje neimenovana ulica u Donjoj Gorici, koja se bočno odvaja od Bulevara 21. maj, preko puta objekta Zećanka, između objekta Gvožđara i Tehnomax. 

	Savjet je jednoglasno, sa 7 glasova "za" (Dragutin Vučinić, Branislav Radičević, Mitar Vuković, Šukrija Serhatlić, prof. dr Vladan Radulović, Saša Šćekić i Slobodanka Seka Martinović), zaključio da uputi dopis Sekretarijatu za planiranje i uređenje prostora Glavnog grada da dostavi dopunu dopisa - Izvještaja o stanju ulice po planskoj dokumentaciji (koji je dostavljen Savjetu aktom broj: 02-016/25-1361/1 od 10. novembra 2025. godine), u Donjoj Gorici, preko puta objekta Zećanka, između Gvožđare i Tehnomaxa. Ovo iz razloga jer je predstavnica Sekretarijata Radmila Maljević na sjednici Savjeta saopštila i pojasnila da je potrebno da se do sljedeće sjednice dopuni navedeni dopis - Izvještaj, koji se odnosi na opis ove ulice. Shodno tome, o navedenom Savjet će se izjasniti nakon dobijanja dopune Izvještaja.






***

		Savjet je zaključio da shodno zakonskoj proceduri propisanoj članom 10 st. 1 i 5 Zakona o teritorijalnoj organizaciji Crne Gore (″Službeni list CG″, br. 54/11, 26/12, 27/13, 62/13, 12/14, 03/16, 31/17, 86/18, 3/20 i 92/22), utvrđeni predlog dostavi mjesnim zajednicama "Tološi I" i "Tološi II" na čijem području se nalazi ulica, radi pribavljanja mišljenja o predloženoj promjeni naziva Ulice Andrije Lainovića u Ulicu Slavoljuba Šćekića.
 ***

Shodno članu 15 stav 3 Odluke o obrazovanju radnih tijela Skupštine Glavnog grada - Podgorice Savjet će utvrđeni predlog za promjenu naziva ulice nakon dobijanja mišljenja mjesnih zajednica i sprovedene procedure, dostaviti nadležnom Sekretarijatu za kulturu Glavnog grada za izradu Programa podizanja spomen-obilježja.

II - Izvjestilac Savjeta na sjednici Skupštine je Dragutin Vučinić, predsjednik Savjeta.


					          PREDSJEDNIK SAVJETA,
					             Dragutin Vučinić, s.r.

